alexandrainst/scandi-wiki huggingface dataset:
Nigidius oblongus

Nigidius oblongus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (11 - 15 millimeter), smal, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet trapesformet, bakhjørnene skarpe. Pannen er ganske flat, hodet er svært grovt, men grunt, spredt punktert med en V-formet tverrfure mellom fasettøynene. Pronotum er rundet, bredere enn langt, svært blankt og middels grovt punktert, med en smal midtfure, forkanten er litt nedsenket sammenlignet med resten av pronotum. Dekkvingene har tydelige, grove punktrekker med finere punkter mellom.

Utbredelse 
Arten er utbredt på Java.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Nigidiini
 Slekten Nigidius W.S. MacLeay, 1819 – 75 arter
 Nigidius oblongus van Roon, 1914

Eksterne lenker 
 
 
 Nettside om arten
 Bildegalleri

Hjortebiller
Biller formelt beskrevet i 1914
Javas insekter
Dorculus lombokensis

Dorculus lombokensis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
Ganske små (ca. 15 millimeter), brede, brunsvarte hjortebiller. Hannens kjever er forholdsvis lite forstørrede. litt kortere enn hodet. Både hode, pronotum og dekkvinger er tett og kraftig punkterte.

Utbredelse 
Slekten er utbredt på Lombok (Indonesia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Lissapterini
 Slekten Dorculus Didier, 1930
 Dorculus lombokensis Okuda, 2007 - Lombok

Eksterne lenker 
 
 Oversikt over artene
 Alain Galant: Les Lucanidae du Monde - nettside om arten

Hjortebiller
Biller formelt beskrevet i 2006
Indonesias insekter
Krystallens struktur

Krystallens struktur , (originaltittel: Struktura kryształu) er en polsk spillefilm fra 1969 regissert av Krzysztof Zanussi.

Medvirkende 
 Barbara Wrzesińska − Anna
 Andrzej Żarnecki − Marek
 Jan Mysłowicz − Jan
 Władysław Jarema − dziadek
 Adam Dębski − leśniczy
 Daniel Olbrychski − w roli samego siebie

Referanser

Eksterne lenker 
 

Polske dramafilmer
Filmer fra 1969
Direction générale de la Sécurité extérieure

Direction générale de la Sécurité extérieure (Generaldirektoratet for ekstern sikkerhet) forkortet DGSE, er Frankrikes etterretningstjeneste. Den ble grunnlagt 2. april 1982. Den arbeider i tandem med Direction générale de la sécurité intérieure (DGSI), Frankrikes hemmelige tjeneste for intern sikkerhet, liknende norske PST. Begge er underlagt Frankrikes forsvarsdepartement. 

DGSE ble kjent for senkningen av Greenpeace-skipet «Rainbow Warrior» i Auckland på New Zealand den 10. juli 1985.

Virksomhet 
DGSE har en rekke ansvarsområder og roller:

Etterretning:
 HUMINT, ved agenter og frivillige informanter
 Satellittspaning
 Støtte for HUMINT
 Spesialoperasjoner, ved 13e régiment de dragons parachutistes

Referanser 

Fransk etterretning
Etableringer i 1982
Arnfinn Løvaa

Arnfinn Einar Løvaa (født 9. april 1926, død 5. desember 1985) var en norsk sanger og jodler, senere reklamesjef.

Han reiste i ung alder til København hvor han fikk jobb som sanger og jodler. Etter noen år kom han tilbake til Norge hvor han raskt ble kjent som Jodlerfenomenet. 

I første halvdel av 1950 årene ga Arnfinn ut en rekke singler og oppnådde stor suksess med slagre som «Det gjaller i åsen» 1954, «En jodlermelodi» 1955, «En jodlertral»1954 og «Kalle med klarinetten» 1955

Diskografi 
ARNFINN LØVAA og Trekkspillkameratene (His Master's Voice 1954)
En jodlertrall (Arnfinn Løvaa - arrangement: Jack Robert)
Det gjaller i åsen (Arnfinn Løvaa - arrangement: Jack Robert)
ARNFINN LØVAA med Trekkspillkameratene (His Master's Voice 1955)
En jodlermelodi (Sigurd Skaug)
 Kalle med klarinetten (Willy Schikora)

Referanser

Eksterne lenker 
 Diskografi med Mp3

Norske sangere
Personer fra Oslo
Lissapterus tetrops

Lissapterus tetrops er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Australia.

Utseende 
En middelsstor (ca. 25 millimeter), tettbygd, halvblankt svart hjortebiller. Hannens kjever er moderat forstørrede, litt kortere enn hodet. Hodet har en butt tann bak hvert fasettøye og har grove, grunne punktgroper på sidene, finere i midten. Pronotum er rektangulært, punktert bare langs kantene, dette gjelder også dekkvingene. Hunnen ligner hannen bortsett fra at kjevene ikke er forstørrede.

Levevis 
Arten lever under faste, falne, døde stammer av løvtrær på skogbunnen, helst i litt høyereliggende, fuktige skoger der skogbranner er sjeldne  Larvene lever i jorda rett under stokkene, eller delvis inne i dem. De voksne billene kan ikke fly, og kryper rundt på bakken om natten. De kan lever mange måneder som voksne, så de må ete et eller annet, men man vet ikke hva.

Utbredelse 
Arten er utbredt i New South Wales, Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Lissapterini
 Slekten Lissapterus Deyrolle, 1870
 Lissapterus tetrops Lea, 1916

Referanser

Eksterne lenker 
 
 Oversikt over artene
 Bildegalleri

Hjortebiller
Biller formelt beskrevet i 1916
Australias insekter
Lissotes rudis

Lissotes rudis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (ca. 17-22 millimeter), mørkbrun til svart hjortebille. Hannen har noe forstørrede, krumme kjever (mandibler) som er omtrent så lange som hodet og har en bred tann midt på. Kroppen er grovt og svært tett punktert. Hunnen mangler forstørrede kjever, hodet er mindre enn hos hannen, pronotum mer rundet og oversiden kraftigere punktert.

Levevis 
Arten lever i kjølig, temperert regnskog, buskmark (sklerofyllskog) og også på alpine heier. Både voksne og larver lever under råtnende stokker.

Utbredelse 
Arten lever på Tasmania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Lissapterini
 Slekten Lissotes Westwood, 1855
 Lissotes rudis Lea, 1910

Referanser

Eksterne lenker 
 
 Bildegalleri
 Alain Galant: Les Lucanidae du Monde. Nettside om arten
 Atlas of Living Australia - Lissotes rudis 

Hjortebiller
Biller formelt beskrevet i 1910
Australias insekter
Cacostomus squamosus

Cacostomus squamosus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En nokså liten (opptil 25 millimeter), rødbrun hjortebille, kroppen delvis kledt med lyse skjell. Hannens kjever er noe lengre enn hodet, nokså rette med kraftige tenner langs innersiden. Hodet er firkantet med en liten tann med hvert forhjørne. Pronotum er rundet, betydelig bredere enn dekkvingene, kraftig og svært tett punktert. Beina er forholdsvis lange, de krumme for-leggene med fire korte, men kraftige tenner på yttersiden. Hunnen ligner hannen bortsett fra at kjevene er små og rundede.

Levevis 
Larvene utvikler seg trolig i døde røtter av ulike trær. Ulikt de fleste andre hjortebiller er de voksne billene dagaktive, og besøker gjerne blomster.

Utbredelse 
Arten er bare kjent fra New South Wales og Queensland i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Pholidotini Kikuta, 1986 (eventuelt Rhyssonotini)
 Slekten Cacostomus Newman, 1840
 Cacostomus squamosus Newman, 1840

Kilder 
 Oversikt over artene

Eksterne lenker 
 
 Bilder av Cacostomus squamosus

Hjortebiller
Biller formelt beskrevet i 1840
Australias insekter
Casignetus spixi

Casignetus spixi er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.

Utseende 
En middelsstor (15-33 millimeter), rødbrun eller brun hjortebille. Hannen har sterkt forstørrede kjever som hos denne slekten er krummet nedover uten store tenner, fint sagtakkede på innersiden. Pronotum er markert bredere enn resten av kroppen, med utoverbuede sider. Hele dyret er mer eller mindre tett skjellkledt.

Utbredelse 
Slekten er utbredt i et nokså begrenset område langs atlanterhavskysten i det sørlige Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Pholidotini
 Slekten Casignetus MacLeay, 1819
 Casignetus spixi Perty, 1830

Eksterne lenker 
 
 Generic Guide to New World Scarabid Beetles – Casignetus
 Bildegalleri

Hjortebiller
Biller formelt beskrevet i 1830
Brasils insekter
Frydenhaug skole

Frydenhaug skole er en interkommunal grunnskole og ett ressurssenter for elever med nedsatt funksjonsevne. Skolen er til for elever med utviklingshemming på 1.-10. trinn fra kommunene Drammen, Nedre Eiker, Lier, Røyken, Hurum, Sande og Svelvik.

Historie 
Det ble i 2009 besluttet å bygge ny skole, siden de tidligere bygningene ikke lenger egnet seg som skole. Under prosjektet flyttet Frydenhaug skole midlertidig til Strømsø skole. Den nye skolen ble bygget for å bruke minst mulig energi, skolen er prosjektert som passivhus med energiklasse A. Solfangeranlegg og energibrønner gjør det mulig å sesonglagre solvarme fra sommer til vinter. Frydenhaug skole stod ferdig i 2014, komplett med undervisningslokaler, et terapibasseng, tre sanserom og et aktivitetsrom. Den nye skolen er bygget for cirka 100 elever og 110 ansatte.

Under årsskifte i 1974-75 flyttet Drammen offentlig spesialskole til Frydenhaug. Nesten alle driftspaviljonger ble revet og erstattet av en ny skole og Frydenhaug gård ble restaurert og tatt i bruk som administrasjonsbygning.

Frydenhaug gård 
Det gamle hovedhuset på Frydenhaug ble oppført i tre byggetrinn. Den venstre delen ble reist i 1785 som en etasjers lystgård. Hovedbygningen på to etasjer ble oppført 1797 sammen med to driftsbygninger. Det tredje byggetrinnet ble utført 1847-48, hovedbygningen ble samtidig modernisert og utvidet med en lav fløy mot øst, slik det står i dag. Hovedhuset har høy verneverdi og ble nyrestaurert i 2016 for cirka 7,5 millioner kroner.

Referanser 

Barne- og ungdomsskoler i Viken
Barne- og ungdomsskoler i Vestfold og Telemark
Spesialskoler i Norge
Skoler i Drammen
Josh Singer

Josh Singer (født i 1972) er en amerikansk manusforfatter og TV-produsent. Singer har blant annet bidratt på flere tv-serier, blant annet Presidenten, Law and Order: Special Victims Unit, Løgner og Fringe. Han vant Oscar for beste originalmanus med Thomas McCarthy for dramafilmen Spotlight i 2016. I 2017 ble han også nominert til en Golden Globe for manusarbeidet på Steven Spielbergs dramafilm The Post.

Siden 2012 har han vært gift med den amerikanske romanforfatteren Laura Dave.

Filmografi

Fjernsyn 
Presidenten (klipper og manusforfatter, 2004–2006)
Law & Order: Special Victims Unit (produsent, 2007–2008)
Løgner (produsent, 2009)
Fringe (produsent, 2009–2011)

Film 
The Fifth Estate (manusforfatter, 2013)
Spotlight (manusforfatter, 2015)
The Post (manusforfatter, 2017)
First Man (manusforfatter, 2018)

Referanser

Eksterne lenker 
 

TV-produsenter fra USA
Manusforfattere fra USA
Oscar-vinnere (originalmanus)
personer fra Philadelphia
Personer fra Montgomery County i Pennsylvania
Prosopocoilus fuscus

Prosopocoilus fuscus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannene gjerne 35-50  millimeter), kraftig, halvmatt, brunlig hjortebille. Hode og forkropp er gjerne mørbrune, dekkvingene rødbrune med mørk søm. Store hanner har lange, kraftige kjever som har en eller to tenner ved roten og flere små, runde tenner i spissen. Mindre hanner har gjerne korte, knivformede mandibler. Hodet er stort og bredt, uten påfallende kjøler eller knøler, pannen foran bredt, U-formet innbuktet. Antennene har en tre-leddet vifte. Pronotum er betydelig bredere enn langt, noe innsnevret ved roten, med en fin midtfure. Dekkvingene er gulbrune eller rødbrune med en smal, svart sømstripe. Undersiden er mørkt rødlig med brungule flekker mellom mellom- og bakhoftene. Hunnen er mindre og mer oval enn hannen, uten forstørrede kjever, blank og brunrød. Hodet er tett og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt i Kongo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Prosopocoilus (i snever forstand)
 Prosopocoilus fuscus (Bomans, 1977)

Eksterne lenker 
 Bildegalleri over slekten (preparerte eksemplarer)
 Alain Galant: Les Lucanidae du Monde. Bildegalleri
 
 

Hjortebiller
Biller formelt beskrevet i 1977
Den demokratiske republikken Kongos insekter
Cocktail Slippers

Cocktail Slippers er en norsk rockegruppe fra Oslo som ble grunnlagt i 2001.

Bandet består av Silje Hope «HOPE» på vokal, Stine Bendiksen «ROCKET QUEEN» på gitar, «VEGA» på gitar, AK Gåsbakk «MISS A-OK» på trommer og Astrid Waller «SUGAR» på bass.

Diskografi
 2001 – Rock It!, MTG Records
 2003 – Housewives From Hell, Attitude Records
 2004 – Last Christmas/Kids In America, Flipside Records
 2004 – Mastermind, MTG Records
 2007 – Coolest Songs Of The World Vol. 2, Wicked Cool Records
 2007 – Mastermind, Wicked Cool Records
 2008 – Christmas A Go–Go, Wicked Cool Records
 2009 – Saint Valentine’s Day Massacre, Wicked Cool Records
 2009 – Rock It!, Wicked Cool Records
 2009 – Last Christmas, Wicked Cool Records
 2010 – It's Christmas, Wicked Cool Records
 2012 – Keeps on Dancing, Wicked Cool Records
 2012 – Soul Salvation of Love, Wicked Cool Records
 2014 – People Talk, Wicked Cool Records
 2018 – Excuse Me, Wicked Cool Records
 2020 – Night Train, Wicked Cool Records
 2020 – Like a Song Stuck in My Head, Wicked Cool Records
 2020 – City on Fire, Wicked Cool Records
 2021 – Shout It Out Loud!, Wicked Cool Records

Referanser 

Norske rockegrupper
Deltakere i Melodi Grand Prix
Odontolabis katsurai

Odontolabis katsurai er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (hannen 50-68 millimeter), kraftig, matt svart hjortebille. Dekkvingene er gulbrune til brunrøde, svarte ved roten og langs sømmen. Hannen har stort hode og forstørrede kjever, disse er slanke og krumme, med en butt tann nær spissen. Hodet har en butt tann bak fasettøynene. Pronotum er rundet innsnevret bakerst. Dekkvingene er blanke, noe hvelvede, bredest litt bak roten. Undersiden er svart bortsett fra hodets midtparti og bakbrystet, som er mørkt rødlige. Beina er svarte.

Levevis 
Larvene utvikler seg i råtne trestammer.

Utbredelse 
Arten har en relativt begrenset utbredelse på det nordlige Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis katsurai Ikeda, 1998

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Borneos insekter
Biller formelt beskrevet i 1998
Færder nasjonalparksenter

Færder nasjonalparksenter er et informasjonssenter for Færder nasjonalpark i Færder kommune i ytre del av Oslofjorden. Senteret ligger på Verdens Ende på sørspissen av øya Tjøme. Senteret ble offiielt åpnet 27. juni 2015 av dronning Sonja. Senteret skal informere og skape engasjement og aktivitet rundt nasjonalparken.

Attraksjonen På kanten av havet tilbyr besøkende en informativ og nyskapende opplevelse i en interaktiv digital utstilling som handler om livet i nasjonalparken, både over og under vann. Rotunden i første etasje viser livet under vann. I øverste etasje er det den naturlige 360 graders utsikten som dominerer. Her får publikum informasjon om det man ser over havoverflaten.

Bygningen er plassert der den gamle restauranten fra 1932 stod oppført på høyden over dagens gjeste- og fiskerihavn, bryggepromeanden og moloen. Dette er rett utenfor grensa til selve nasjonalparken som skjærer gjennom stedet Verdens Ende. Bygningen er tegnet av arkitekten Ola Roald.

Eksterne lenker 
 Visit Vestfold

Nasjonalparksentre
Færder nasjonalpark
Byggverk i Færder
Tjøme
Dag Ove Skjold

Dag Ove Skjold (født 1969) er en norsk historiker. Skjold er utdannet ved Universitetet i Oslo og NTNU og arbeider i hovedsak med moderne økonomisk historie. Skjold er ansatt som førsteamanuensis i historie ved Universitetet i Sørøst-Norge, og har tidligere vært ansatt som forsker ved Handelshøyskolen BI.

Utvalgte publikasjoner 
 A Wealth of Tradition. Jøtul 1853-2003, Fredrikstad, 2003 (238 s.)
 For velferd og industri. Statens kraft 1947-1965, Universitetsforlaget, 2006 (271 s.)
 Statens nett. Systemutvikling i norsk elforsyning 1890-2007 (Med Lars Thue), Universitetsforlaget, 2007 (622 s.) 
 Power for Generations. Statkraft and the Role of the State in Norwegian Electrification, Universitetsforlaget, 2009 (283 s.)  
 Beyond borders. The internationalisation of Statkraft 1990-2015, Universitetsforlaget, 2015 (271 s.).
 Organisering og samarbeid i norsk elforsyning, ca. 1900-1985, doktoravhandling, NTNU, 2015 (333 s.)
 Fra vann til velferd. E-CO energi i markedets epoke, 2017

Referanser 

Norske historikere
Norske sakprosaforfattere
Høgskolen i Sørøst-Norge
Hostages

Hostages er en dramafilm fra 2017 regissert og skrevet av Rezo Gigineishvili i samarbeide med Lasha Bugadze. Den ble vist i Panaromadelen under den 67. internasjonale filmfestivalen i Berlin. Filmen er basert på en virkelig historie om en georgisk terroristgruppe som forsøkte å kidnappe et fly i 1983.

Referanser

Eksterne lenker 
 

Filmer fra 2017
Georgisk kultur
MF «Gloppefjord»

MF «Gloppefjord» er en batteridrevet bilferge som ble overlevert rederiet Fjord1 i november 2017. Fergen var byggnummer 1073 ved det tyrkiske verftet Tersan Tersanecilik Sanayi ve Ticaret i Yalova nær Istanbul. MF «Gloppefjord» og søsterfartøyet MF «Eidsfjord» er hybridferger med elektrisk fremdriftssystem. Hovedkraftkilden er batterier, men fergene har også dieselgeneratorer som reservekraftkilde. Både «Gloppefjord» og «Eidsfjord» er tegnet av Multi Maritime i Førde . Begge fergene trafikkerer sambandet Anda–Lote på Europaveg 39 i Sogn og Fjordane

Historie 
I de nye kontraktsvilkårene fra Statens Vegvesen på sambandet Anda - Lote var det krav om nullutslippsferger, 11 minutters overfartstid og minimum 110 personbilenheter . 16. mai 2016 ble kontrakten med verftet i Tyrkia underskrevet, og byggestarten ble markert med kjølstrekkingen 25. november samme år. Fergene skulle etter planen settes i drift ved årsskiftet 2017/2018, men seilingen fra Tyrkia ble forsinket av dårlig vær. Først 4. januar ankom «Gloppefjord» Florø . Sambandet Anda–Lote er det første fergesambandet i Norge med krav om nullutslipps-løsning, og selv om kontrakten tillater hybriddrift med batteri og biodiesel/gass, er Fjord1s mål å seile utelukkende på batteridrift.

Fartøyet 
MF «Gloppefjord» har enkeltskrog bygd i stål. DNV GL har gitt fergen klassifiseringen 1A1 Car ferry B Battery(Power) E0 R4(nor). Fartøyet er en pendelferge, og har to kompassthrustere (azimuth) - én i hver ende. Thrusterne er levert av Kongsberg Maritime - Propulsion i Ulsteinvik. Dieselmotorene som driver de to generatorene skal gå på biodiesel, og er av type DI16M levert av Scania CV (datterselskap av Scania). Styrhuset er plassert sentrisk midtskips. Fergen er sertifisert for 349 passasjerer, og har sidesalonger for disse.

Begge fergekaiene vil ha vakuumfortøyning levert av Cavotec, og automatiske ladesystemer for opplading av batteriene mens fergene ligger til kai. Ladestrømmen overføres til fergen ved hjelp av et pantograf-system levert av det tyske selskapet Stemmann.

Referanser

Kilder 
 DNV GL Vessel Register: Gloppefjord Besøkt 4. januar 2018

Norske elektriske ferger
Fjord1-ferger
Sjøfart i Vestland
Artikler i sjøfart-prosjektet
Øistein Borge

Øistein Borge (født 20. februar 1958) er en norsk krim- og ungdomsbokforfatter med bakgrunn fra reklamebransjen.

Reklamebransjen 
Borge arbeidet i en årrekke i film- og reklamebransjen, som regissør, tekstforfatter og kreativ leder. Han har mottatt en lang rekke priser for sine arbeider både i Norge og utlandet, blant disse to gulløver fra reklamefilmfestivalen i Cannes, samt Kreativt Forums ærespris "Gullblyanten".

Forfatterskap 
Borge har utgitt en serie på tre romaner om ungdomshelten Nino Glass. I 2016 krimdebuterte Borge med sin første bok om Bogart Bull – «Den syvende demonen». Aftenpostens anmelder var svært positiv: «Øistein Borges debutarbeid i godt voksen alder er en gjennomarbeidet, velskrevet og ganske så raffinert historie som blant annet lykkes i å sy sammen ulike tidsplan til en suggestiv helhet.» Boka ble i 2017 nominert til Mauritz Hansen-prisen for årets beste debut i krimsjangeren.

Oppfølgeren Det som aldri dør (2017) har også fått positiv mottakelse av norsk presse, og Borge ble nominert til Riverton-prisen for årets beste kriminalroman. I 2019 fulgte Borge opp med Jeg er nummer 13, igjen med positiv mottagelse. VGs anmelder skrev blant annet: "Borge er en forfatter som behersker de håndverksmessige sidene av krimskrivingen til tuppen av fingerspissene". Alle de tre bøkene om Bogart Bull er solgt til det store, tyske forlaget Droemer-Knaur. Borges fjerde roman om Bogart Bull - "Bastarden" - utkom i mai 2020.

Øistein Borge bor (per 2020) på Mallorca, der han jobber som forfatter på fulltid.

Bibliografi 

Jeg er nummer 13 : Bogart Bull 3  (Krimroman) (Oslo]: Cappelen Damm. 2019. ISBN 9788202604837.
Bastarden: Bogart Bull 4 (Krimroman) Cappelen Damm 2020
Rabalder! (Barnebok) Skamløst Forlag 2020
Matadorens siste dans (Krimroman): Cappelen Damm. 2021. ISBN 9788202704650.

Referanser

Kilder
 Presentasjon av Øistein Borge i Forfatterkatalogen på Forfattersentrums nettsider

Norske krimforfattere
Norske barnebokforfattere
Norske reklamefolk
VM i boksing for kvinner 2018

VM i boksing for kvinner 2018 blir arrangert i New Delhi i India i 2018.

Referanser

Eksterne lenker 
 

VM i boksing
Sport i New Delhi‎
Internasjonale mesterskap i India
Internasjonale mesterskap i 2018
Sport i India i 2018
Boksing i India
Boksing i 2018